stanford-oval/wikipedia huggingface dataset:
Iso-Haikara
Historiaa

Vuoden 1957 peruskartassa on järvelle merkitty useita saaria, jotka on saattaneet näkyä matalanvedenaikana, mutta sen jälkeen painetuissa ja nykyisissä kartoissa ei saaria ole tai niiden tilalla on pelkkiä kiviä. Järvellä on niemi, jota kutsutaan Haikaransaareksi. Jos niemi on joskus ollut saari, on järven vedenpinta täytynyt laskea hieman ja silloin olisi sen salmi maatunut. Rantojen tonttiraja seuraa paikoitellen mahdollisesti entistä rantaviivaa. Asiasta ei kuitenkaan ole löytynyt dokumenttia, joten asia jää arvailujen varaan. Järven aikaisempi nimi oli Iso Haikarajärvi, mutta nykyään sen nimi on lyhentynyt muotoon Iso-Haikara. Toinen nimivaihdos on länsipuolella sijaitsevan kangasmetsän nimi Kriminkangas, joka on nykyään Rimminkangas. Ensimmäisessä peruskartassa laskee järveen vain yksi tulo-oja Kodantakaisilta. Tilanne on nykyään eri, kun ympäröivistä metsistä on johdettu metsäojia järveen.
I’m an Accident

| I’m an Accident Pete Parkkonen |
| --- | --- | --- |

Studioalbumin tiedot
 Äänitetty : 2009–2010
 Julkaistu: 17. helmikuuta 2010
 Formaatti: CD, digitaalinen
 Tuottaja(t): Arto Tuunela
 Tyylilaji: pop rock
 Kesto: 41.57
 Levy-yhtiö: Sony BMG
Listasijoitukset
  Suomen virallinen lista: 21.
Pete Parkkosen muut julkaisut
| First Album 2009 | I’m an Accident 2010 | Pete Parkkonen 2014 |
Singlet albumilta I’m an Accident
 ”I’m an Accident” Julkaistu: 1. helmikuuta 2010  ”In Too Deep” Julkaistu: huhtikuu 2010
I’m an Accident on Pete Parkkosen 17. helmikuuta 2010 julkaistu toinen albumi. Levyn on tuottanut Arto Tuunela.
Albumi ei menestynyt esikoislevyn tavoin. Se nousi julkaisuviikollaan albumilistan sijalle 21, mutta putosi jo seuraavalla viikolla listalta ulos, eikä noussut sinne enää uudestaan. Myöskään albumilta julkaistut singlet eivät menestyneet.
Ennen albumin julkaisua radioille lähetettiin singlenä albumin nimikappale ”I’m An Accident”. Toinen single ”In Too Deep” julkaistiin huhtikuussa 2010.
Kappaleet

Hit the Ground – 3.31
In Too Deep – 3.31
I’m an Accident – 3.27
All She Said – 3.28
The Sound of Me Breaking Down – 2.57
Keep the Fire Burning – 4.52
Getting Away – 3.30
Make Someone Cry – 3.47
Second to None – 4.04
Running with Scissors – 3.25
Peels – 5.25
Arviot

Dome.fi:
Stara:
V2.fi:
Ills

| Ills> Tiedot |
| --- | --- |
Toiminnassa:  2008–
Tyylilaji:  hardcore punk, sludge metal, thrash metal, black metal
Kotipaikka:  Helsinki
Laulukieli:  englanti
Jäsenet:  Eetu Blomqvist  Hannu Oksa – laulu  Kimmo Saastamoinen, rummut  Samuli Peurala, basso, laulu  Taneli Saari
Levy-yhtiö:  Cobra Records (2011–2014)
Aiheesta muualla
Kotisivut
Infobox OKNimi-testi OK: 
Ills on helsinkiläinen hardcore punk -yhtye, joka perustettiin tammikuussa 2008. Se koostuu Lighthouse Project ja Cold Inside -yhtyeiden jäsenistä. Yhtyeen musiikki ei ole suoraviivaista hardcore punkia, vaan se ottaa vaikutteita sludge-, thrash- ja black metalista.
Jäsenet

Eetu Blomqvist
Hannu Oksa
Kimmo Saastamoinen – rummut
Samuli Peurala – basso, laulu
Taneli Saari
Jäsenet > Entiset jäsenet

Joni Saalamo – kitara
Juho Angervuori
Tatu Kuisma
Diskografia > Studioalbumit

Civilized to Nothing (2014,  Cobra Records)
Diskografia > EP:t

Black Dog (2009,  Let It Ride Records, 7" vinyyli)
Diskografia > Singlet

”Mark of Man” (2011, Cobra)
”Plainsong” (2015, omakustanne, digitaalinen)
Jerevanin valtionyliopisto

| Jerevanin valtionyliopisto> Երևանի պետական համալսարան |
| --- | --- |
 Yliopiston logo
 engl. Yerevan State University 
Perustettu:  1919
Tyyppi:  julkinen
Rehtori:  Hovhannes Hovhannisjan
Henkilökunta:  2000
Opiskelijoita:  18 000
Sijainti:  Jerevan,  Armenia
Sivusto:  https://www.ysu.am/
Jerevanin valtionyliopisto (arm. Երևանի պետական համալսարան, Jerevani petakan hamalsaran) on Armenian vanhin edelleen toiminnassa oleva yliopisto. Yliopiston yhteydessä toimii sen historiasta kertova museo.
Opiskelijoita yliopistolla on 18 000 ja henkilökuntaa 2000.
Opetus on pääsääntöisesti armeniaksi, mutta myös englantia ja venäjää käytetään jonkin verran. Yliopisto tekee läheistä yhteistyötä Armenian diasporaministeriön kanssa edistääkseen armenialaisen identiteetin säilymistä ja armenian kielen taitoa diasporan keskuudessa.
Vuonna 2021 yliopiston rehtoriksi nimitettiin Hovhannes Hovhannisjan. Hänen kautensa kestää viisi vuotta. Yliopisto koostuu 19 tiedekunnasta.
Jeff Foss

| Jeff Foss |
| --- | --- |

Henkilötiedot
Syntynyt: 12. joulukuuta 1988 (ikä 35) Fargo, ND, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  187 cm
Paino:  91 kg
Pelaajaura
Pääsarjaura:  2013–2014
Seurat:  Milwaukee Admirals (AHL) Cincinnati Cyclones (ECHL) KalPa (SML)
NHL-varaus:  166. varaus, 2008 Nashville Predators
Jeffrey Brandt Foss (s. 12. joulukuuta 1988 Fargo, Pohjois-Dakota, Yhdysvallat) on yhdysvaltalainen entinen jääkiekkopuolustaja. Hän pelasi urallaan ammattilaisena AHL:ssä ja Suomessa. Foss oli pelityyliltään puolustava puolustaja, jonka vahvuuksiin kuului oman maalin puolustaminen ja alivoimapelaaminen. Hän laukoi oikealta.
Ura

Foss pelasi kauden 2006–2007 suurimmaksi osaksi  Moorhead High Schoolin joukkueessa, mutta hän pelasi kauden aikana myös 11 runkosarja- ja neljä playoff-ottelua USHL-joukkue Sioux Falls Stampedessa, jossa Foss voitti kauden päätteeksi Clark Cupin. Vuodet 2007–2011 hän pelasi Rensselaer Polytechnic Instituten yliopistojoukkueessa. Foss valittiin kahden ensimmäisen siellä vietetyn kauden päätteeksi ECAC:n akateemiseen tähdistökentälliseen. Nashville Predators varasi hänet ensimmäisen yliopistokautensa 2007–2008 jälkeen kuudennella kierroksella 166. pelaajana NHL:n varaustilaisuudessa 2008. Toisella kaudellaan 2008–2009 Foss oli RPI:n tehokkain puolustaja tehoilla 2+9=11.
Viimeisen yliopistokautensa 2010–2011 päätteeksi, maaliskuussa 2011 Foss siirtyi amatööritryout -sopimuksella AHL-joukkue Milwaukee Admiralsiin. Hän pelasi siellä viisi ottelua ja sai toukokuussa AHL-sopimuksen. Foss pelasi kaudella 2011–2012 AHL:ssä 28 runkosarja- ja kaksi playoff-ottelua jääden niissä ilman tehopisteitä. Hän pelasi myös 11 runkosarjaottelua sarjatasoa alempana ECHL:n Cincinnati Cyclonesissa.
Elokuussa 2012 Foss teki jatkosopimuksen Milwaukee Admiralsin kanssa. Hän kuitenkin loukkaantui jo harjoitusleirillä ja palasi kaukaloihin vasta maaliskuussa 2013, jolloin Foss liittyi Cincinnati Cyclonesin vahvuuteen. Toukokuussa 2013 hän teki elokuun loppuun asti kestäneen try-out -sopimuksen SM-liigajoukkue Kalevan Pallon kanssa. Foss sai kauden 2013–2014 kynnyksellä vuoden mittaisen sopimuksen joukkueeseen. Hänen pelaajauransa päättyi kevääseen 2014.
Jeremy Colliton

Jeremy Colliton (s. 13. tammikuuta 1985) on entinen kanadalainen jääkiekkoilija ja nykyinen valmentaja. Pelaajauralla New York Islanders varasi hänet vuoden 2003 varaustilaisuudessa. Kausien 2005–2011 välillä Colliton pelasi Islandersissa 55 runkosarjaottelua. Tosin hän pelasi kauden 2009–2010 Rögle BK:ssa ennen palaamista vielä kaudeksi Islandersiin. Collittonin valmennusurakin alkoi Ruotsissa Mora IK:n joukkueessa kaudella 2014–2015. Chicago Blackhawksin päävalmentaja hänestä tuli marraskuussa 2018 Joel Quennevillen saadessa potkut. Colliton tuli tehtävään Blackhawksin farmijoukkueen päävalmentajan paikalta. Tammikuussa 2021 Colliton teki Blackhawksin kanssa kaksivuotisen jatkosopimuksen.
Käännös suomeksi
Ihmisoikeudet Ranskassa

Hallinto
Parlamentti
Senaatti
Hallitus
Johto
Presidentti: Emmanuel Macron
Pääministeri: Élisabeth Borne
Vaalit
Puolueet
Poliitikot
Energiapolitiikka
Kielipolitiikka
Ihmisoikeudet
Teemasivu:Politiikka
n • k •
Osa artikkelisarjaa
Ihmisoikeudet Ranskassa kertoo Ranskan ihmisoikeuksista. Yhdistyneiden kansakuntien mukaan ihmisoikeuksiin sisältyy muun muassa sananvapaus, liikkumisvapaus, uskonnonvapaus ja poliittiset oikeudet.
Ranskan perustuslaki vuonna 2008 sisältää muutoksia ihmisoikeuksien valvonnan suhteen. Toistaiseksi vaikutukset eivät ole selvillä. Lakimuutos vuonna 2008 sallii vankeusrankaistusten mielivaltaisen jatkamisen epämääräiseksi ajaksi, minkä tarkistusta YK:n ihmisoikeuskomitea on vaatinut.
Ihmisoikeuksien julistus vuonna 1789
Perustuslaki

Uusi perustuslaki tuli voimaan 21.7.2008. Laki sisälsi uuden kansallisen instituution ihmisoikeuksien valvontaan: “Defender of rights”. Lainvalvontaa hoiti ainakin siihen asti riippumaton the National Commission on Ethics in Security (CNDS).
Oikeusjärjestelmä

7.2.2008 säädetty laki sallii tiettyjen rikosten vankien pidätyksen jatkamisen säädetyn vankeuden jälkeen vuoden ajaksi. Amnestyn mukaan laki itse asiassa sallii vankeusrangaistusten jatkamisen epämääräiseksi ajaksi vapauden riistäen, mielivaltaisiin vankeustuomioiden ehkäisyn vastaisesti ja syyttömyyden oletuksen vastaisesti. YK:n ihmisoikeuskomitea on pyytänyt lain tarkistusta.
YK:n ihmisoikeuskomitea puuttui heinäkuussa 2008 Ranskan vuonna 2006 voimaan tulleeseen antiterroristilakiin. Komitea kehotti Ranskaa varmistamaan, että pidätetyt saavat viipymättä juristin ja nopean oikeuskäsittelyn.
Kuolemanrangaistus

Virallisesti Ranska vastustaa kuolemantuomioita ja kannatti joulukuussa 2008 YK:n kuolemanrangaistusten lakkauttamissopimusta.
Toukokuun 2017 lopussa sanomalehti The Wall Street Journal kertoi ranskalaisiin viranomaislähteisiin ja irakilaisiin sotilaslähteisiin vedoten, että Ranska etsii ja murhauttaa kansalaisiaan Irakissa ilman oikeudenkäyntiä. Ranskan erikoisjoukot ovat alkuvuonna 2017 värvänneet irakilaisia sotilaita murhaamaan Isis-järjestön johtoon kuuluvia ranskalaisia, jotta he eivät palaisi takaisin Ranskaan ja mahdollisesti toteuttaisi terroritekoja. Ranska on toimittanut irakilaisille uhreistaan tiedustelutietoja, kuten heidän valokuviaan, alibejaan ja sijaintitietojaan. Lähteet eivät vahvista, kuinka monta ihmistä Ranska on palkkamurhannut, mutta noin 30 henkilön on kerrottu olevan erityisen tärkeitä kohteita.
Pakolaiset

Ranskan ratifioimiin sopimuksiin joulukuuhun 2008 mennessä sisältyi:
Convention relating to the Status of Refugees (1951)
Protocol relating to the Status of Refugees (1967)
Convention relating to the Status of Stateless Persons (1954)
Ranskan allekirjoittamiin sopimuksiin joulukuuhun 2008 mennessä sisältyi:
Convention on the Reduction of Statelessness (1961)
YK:n ihmisoikeuskomitea toi esille raportit pakolaisten ja turvapaikanhakijoiden ahtaista tiloista, huonosta hygieniasta, ravinnosta ja lääkehoidosta.
Pariisin Roissy Charles de Gaulle -lentokentälle saapuu vuosittain noin 1 000 yksinään matkustavaa pakolaislasta. Lentokentän kauttakulkualueella heitä kohdellaan, kuten he eivät olisi vielä Ranskassa ja Ranskan lain alaisia. Lapset palautetaan nopeutetusti saapumismaahan. YK:n ihmisoikeuskomitean arvioinnissa kesäkuussa 2008 komitea oli syvästi huolissaan lentokenttäalueen yksinään matkustavien lasten oikeuksista.
Siirtotyölaiset

Ranska ei ollut ratifioinut joulukuussa 2008 siirtotyöläisiin liittyvää kansainvälistä sopimusta: ”International Convention on the Protection of the Rights of All MigrantWorkers and Members of their Families”.
Ihmiskauppa

Ranska allekirjoitti vuonna 2008 Euroopan ihmiskaupan vastaisen sopimuksen: ”Council of Europe Convention on Action against Trafficking in Human Beings”.
Aiheesta muualla

Wikimedia Commonsissa on kuvia tai muita tiedostoja aiheesta .
France: Briefing to the Human Rights Committee, Amnesty International (EUR 21/005/2008)
Human Rights Watch, France – Lost in Transit Insufficient Protection for Unaccompanied Migrant Children at Roissy Charles de Gaulle Airport, October 2009, pp. 49-54.
Jeff Fenech
Aiheesta muualla

Tilastot ammattilaisotteluista
IBHOF / Jeff Fenech (Arkistoitu – Internet Archive)
Jalkapallon B-sarjan kausi 1940–1941

| Jalkapallon B-sarjan kausi 1940–1941 |
| --- | --- |
Joukkueiden määrä:  8
Mestari:  Vasa IFK
Toinen sija:  Kuopion Pallotoverit
Nousseet joukkueet:  VIFK ja KPT
Yleisökeskiarvo:  410
Ylempi sarjataso:  Mestaruussarja
Alempi sarjataso:  C-sarja
  ← 1939 :  1943-1944 → 
Jalkapallon B-sarja 1940-1941 oli aikaisempaa Itä–Länsi-sarjaa ja myöhempää Suomensarjaa vastannut sarjataso, joka pelattiin 8 joukkueen sarjana yhdessä lohkossa ja nimettiin B-sarjaksi.
Sarjaan osallistuivat Mestaruussarjasta 1939 pudonnut Kuopion Pallotoverit (toinen putoaja Viipurin Reipas ei saanut joukkuetta kasaan) ja Itä–Länsi-sarjan 1939 kärkipään joukkueet.
Sarjaa ei ennätetty pelata aivan loppuun, kun uusi sota keskeytti urheilutoiminnan Suomessa. Kolme ottelua jäi pelaamatta. Sarjan kaksi parasta nousi Mestaruussarjaan, joka seuraavan kerran onnistuttiin pelaamaan kaudella 1943-1944.
B-sarja

| Joukkue | O | V | T | H | Maalit | Pist>  | VIFK | KPT | KuPS | Drott | PA | TaPa | YVPS | Haka |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Vasa IFK | 13 | 11 | 2 | 0 | 47-10 | 24 |  | 2-0 | 3-1 | 2-1 | 4-1 | 4-2 | 3-0 | 5-0 |
| Kuopion Pallotoverit | 13 | 9 | 3 | 1 | 57-18 | 21 | 2-2 |  | 2-2 | 1-1 | 2-0 | 4-0 | 11-1 | 7-1 |
| Kuopion Palloseura | 14 | 9 | 2 | 3 | 45-21 | 20 | 1-1 | 1-5 |  | 1-4 | 3-1 | 7-1 | 3-0 | 8-1 |
| IF Drott | 13 | 8 | 1 | 4 | 45-13 | 17 | 0-1 | X | 1-2 |  | 3-2 | 7-0 | 2-3 | 7-0 |
| Porvoon Akilles | 14 | 6 | 0 | 8 | 40-38 | 12 | 0-6 | 5-6 | 1-3 | 3-5 |  | 2-1 | 6-2 | 2-0 |
| Tampereen Palloilijat | 13 | 2 | 0 | 11 | 15-52 | 4 | 1-5 | 1-7 | 1-3 | 0-3 | 2-8 |  | 1-0 | 0-2 |
| Ylä-Vuoksen Palloseura | 13 | 2 | 0 | 11 | 16-62 | 4 | 1-9 | 1-5 | 0-6 | 1-7 | 1-4 | X |  | 4-0 |
| Valkeakosken Haka | 13 | 2 | 0 | 11 | 10-61 | 4 | X | 1-5 | 0-4 | 0-4 | 0-8 | 0-5 | 5-2 |  |
HUOM: Taulukko esittää vain otteluiden tuloksia, otteluparit ovat oikein. Taulukko ei kerro, mitkä ovat otteluparissa koti- ja mitkä vierasotteluita.
Jaakko Warén

Jaakko Ilmari Warén (s. 27. huhtikuuta 1970 Espoo) on suomalais-amerikkalainen säveltäjä ja tuottaja. Hän opiskeli Sibelius-Akatemiassa Einojuhani Rautavaaran ja Kalevi Ahon oppilaana kunnes muutti Yhdysvaltoihin vuonna 1989. Siellä hän jatkoi sävellysopintojaan Arnold Schönbergin assistentin Richard Hoffmannin johdolla. Warén valmistui Oberlin Konservatoriosta vuonna 1993, jolloin hänelle myönnettiin American Society of Composers and Publishers Raymond Hubbell - sävellyspalkinto. Oberlinissa opiskellessaan hän aloitti myös perehtymisen elektro-akustiseen musiikkiin ja etnomusikologiaan. Hän opetteli soittamaan useita etnisiä kieli- ja lyömäsoittimia ja esiintyi mm. Oberlinissa toimineessa Javanese Gamelan -yhtyeessä.
Tuona aikana hän osallistui myös moniin sävellystapahtumiin joissa esitettiin hänen musiikkiaan, kuten esim. Cleveland Chamber Symphony Young & Emerging Composers, Midwest Composers Symposium, Korvat auki, Ung Nordisk Music Festival, SYZYGY New Music Concert Series at Rice University, The Juilliard Shcool Concert Series ja Bangkok Music Festival Asian Composers Symposium.
Warén jatkoi sävellys- ja elektronimusiikin opintojaan Arts Meadows School Of The Art'ssa jossa hänen opettajinaan toimivat Martin Sweidel ja Kevin Hanlon. Maisterin diplomin saatuaan 1996 hän aloitti säveltämisen ja musiikin tuottamisen päätoimisesti.
Siitä alkaen Warén on aktiivisesti tuottanut, säveltänyt musiikkia ja äänisuunnitellut lukuisia kaupallisia projekteja, kampanjoita, videoita, tv- ja radio ohjelmia ja filmejä.
Sävellyksiä > Jousiorkesterimusiikki

Pieces In And Out Of Time (String Orchestra Or Nonet) (1989)
Sävellyksiä > Soolo & Kamarimusiikki

...Du Vent Solaire... (STRING QUARTET) (1996)* edited 2023
INTRINSICS (Sonata for Piano) (1993)
Têtralogie (for Organ) (1993)
TRAPEZIUM (for Viola and Piano) (1992)
CRASH, MIND & DELAY (for Solo Violin with live electronics) (1989)
RUSH  (for 12 Violins) (1988)
Thai Fleet Suite (for Solo Piano) (1988 ~)
Chaiprakarn
Alone (Hitori Dake)  (for Solo Clarinet) (1988)
Sävellyksiä > Elektroakustisia teoksia

praelūdere (for augmented virtual prepared piano) (2022)
Light Beyond I (1991)
Ondulazones  "Imaginary Concerto for Flute with Live electronics and quadrophonic tape" (1993)
Aeoliaphony (1995)
Aeoliaphony II (1995)
PHANTOMTRAINS (1995)
Jeff Garcia

| Jeff Garcia> Henkilötiedot |
| --- | --- |
Koko nimi:  Jeffrey Garcia
Syntynyt: 1977  La Puente, Kalifornia
Näyttelijä
Taiteilijanimet:  Jeff Garcia
Aktiivisena:  1994–
Merkittävät roolit:  Sheen Estevez (Roni Neutroni)
Palkinnot
 Annie (2003) 
Aiheesta muualla
IMDb 
Elonet
Jeffrey Garcia (s. 1977 La Puente, Kalifornia) on yhdysvaltalainen Annie-palkittu ääninäyttelijä ja koomikko, joka tunnetaan parhaiten roolistaan Sheen Estevezinä tietokoneanimaatiosarjassa Roni Neutroni. Hän oli myös Pip-hiiren äänenä elokuvassa Tallipihan bilehileet sekä Oscar-palkitussa Happy Feet -elokuvassa Rinaldon äänenä.
Ura

Garcia aloitti uransa koomikkona 15-vuotiaana osallistuttuaan amatöörien komediakilpailuun Los Angelesin klubilla. Esityksessään hän käytti sarkasmia ja katuvitsejä, joiden myötä Garcia sijoittui kilpailussa toiseksi. Palkinnoksi hän sai 20 senttimetriä pitkän pokaalin ja 50 dollaria rahaa.
Vuonna 1994 Garcia teki ensimmäisen televisioroolinsa HBO:n komediasarjassa "Loco Slam", jonka myötä hän esiintyi yli kymmenessä televisiosarjassa vierailevissa rooleissa, joissa Garcia esitti koomisia kykyjään. Sittemmin Bud Friedman antoi hänelle mahdollisuuden esittää useammin stand up komiikkaa eri yökerhoissa Las Vegasissa, jonka myötä Garcia on nykyisin tehnyt kiertueita pitkin Yhdysvaltoja yökerhoissa ja kouluissa.
Vuodesta 2000 lähtien Garcia on tehnyt koomikko uransa ohella äänirooleja animaatioihin, joista hänen merkittävimmäksi rooliksi nousi Sheen Estevez vuoden 2001 Oscar-ehdokkuuden saaneessa tietokoneanimaatioelokuvassa Jimmy Neutron – neropatti. Elokuvan jälkeen Garcia jatkoi rooliaan elokuvaan perustuvissa sarjoissa ja videopeleissä.
Aiheesta muualla

Voice Chasers (Arkistoitu – Internet Archive)
Crystalacids
Comedy Central (Arkistoitu – Internet Archive)
Jeff Hearn

Jeff Hearn (s. 1947) on brittiläinen sosiologi ja yksi kriittisenä miestutkimuksena tunnetun tutkimusalan perustajista. Hän väitteli Bradfordin yliopistosta vuonna 1986 patriarkaattiteorioista.
Nykyisin Hearn on professorina Svenska handelshögskolanissa Helsingissä organisaatio- ja johtamistieteiden laitoksella.
Aiheesta muualla

Jeff Hearnin kotisivut (Arkistoitu – Internet Archive) (englanniksi)
Jerevanin televisiotorni

Jerevanin televisiotorni
Jerevanin kaupunki yöllä. Televisiotorni näkyy kuvan vasemmassa laidassa.
Jerevanin televisiotorni (arm. Երևանի հեռուստաաշտարակ) on vapaasti seisova teräsrakenteinen televisiotorni Jerevanin kaupungissa Armeniassa. Televisiotorni rakennettiin vuosina 1974–1977. Televisiotorni on 311,7 meriä korkea.
Televisiotorni korvasi aiemman 180 metriä korkea tv-tornin, joka siirrettiin vuonna 1973 Gjumrin kaupunkiin, silloiseen Leninakaniin.
Aiheesta muualla

Kuvia tai muita tiedostoja aiheesta Jerevanin televisiotorni Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yerevan TV Tower
Käännös suomeksi
Jerevanin kuvernementti

Kuvernementin kartta
Erivanin kuvernementin kartta (1902)
Kuvernementin vaakuna
Jerevanin eli Erivanin kuvernementti (myös lääni, ven. Эрива́нская губе́рния, Erivanskaja gubernija) oli hallintoalue Venäjän keisarikunnassa nykyisen Armenian ja Turkin alueella. Kuvernementin pinta-ala oli 27 830 neliökilometriä. Asukkaita oli 829 600 henkeä (vuonna 1897).
Jerevanin ja Nahitševanin kaanikunnista aikaisemmin koostunut alue liitettiin Venäjään Turkmantšain rauhassa vuonna 1828. Aluksi siitä muodostettiin Armenian alue. Vuonna 1850 Armenian alueeseen liitettiin Aleksandropolin kihlakunta, ja siitä tuli Jerevanin kuvernementti.
Vuodesta 1872 lähtien kuvernementtiin kuului 7 kihlakuntaa: Aleksandropol (nykyinen Gjumri), Etšmiadzin (keskuspaikka Vagharšapat), Jerevan, Nahitševan, Novo-Bajazert (nykyinen Gavar), Šarur–Daralagez (keskuspaikka Baš-Norašen, nykyinen Şərur), Surmali (keskuspaikka Iğdır). Vuoden 1897 väestönlaskennan mukaan asukkaista 53,2 % oli armenialaisia, 37,7 % azereja, 5,9 % kurdeja ja 2,1 % venäläisiä. Tärkeimpiä elinkeinoja olivat maanviljely, puutarhanhoito ja karjatalous.
Aiheesta muualla

Kuvia tai muita tiedostoja aiheesta Jerevanin kuvernementti Wikimedia Commonsissa
Jeri Ryan

| Jeri Ryan |
| --- | --- |
 Jeri Ryan vuonna 2014.
Henkilötiedot
Koko nimi:  Jeri Lynn Zimmermann
Syntynyt: 22. helmikuuta 1968 (ikä 56) München, Länsi-Saksa
Ammatti:  näyttelijä
Puoliso:  Jack Ryan (vih. 1991; ero 1999) Christophe Émè (vih. 2007)
Lapset:  2
Näyttelijä
Aktiivisena:  1991—
Aiheesta muualla
IMDb 
Elonet
Jeri Lynn Ryan (s. 22. helmikuuta 1968 München, Länsi-Saksa) on saksalaissyntyinen yhdysvaltalainen näyttelijä. Hänellä on ollut huomattavia rooleja muiden muassa televisiosarjoissa Star Trek: Voyager ja Shark.
Ryan on myös esiintynyt esimerkiksi sarjoissa Käytäväpeliä, O.C., Boston Legal ja Totuuden anatomia sekä Peyton Reedin ohjaamassa komediaelokuvassa Vähät rakkaudesta (2003).
Ryan syntyi Münchenissä, Saksassa, missä perhe asui Ryanin isän työn vuoksi. Hän valmistui high schoolista vuonna 1986 ja opiskeli sitten Northwestern-yliopistossa. Hän oli vuoden 1989 Miss Illinois ja kilpaili siten vuoden 1990 Miss American tittelistä.
Ryanin ensimmäisestä avioliitosta (1991–1999) Jack Ryanin kanssa syntyi poika vuonna 1994. Ryan meni uusiin naimisiin kesäkuussa 2007 ranskalaisen kokin, Christophe Émén kanssa. He saivat tyttären 2. maaliskuuta 2008.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.startrek.com/article/seven-of-nine-things-you-should-know-about-jeri-ryan
Jalkapallon Aasian-mestaruuskilpailut 2023

Jalkapallon Aasian-mestaruuskilpailut 2023 järjestettiin Qatarissa vuonna 2024. Ne olivat järjestyksessään 18. Aasian-mestaruuskilpailut. Qatar järjesti Aasian-mestaruuskilpailuja kolmatta kertaa; aiemmin maa oli isännöinnyt vuonna 1988 ja vuonna 2011.
Valintaprosessi

Kiina julistettiin kilpailun isännäksi 4. kesäkuuta 2019. AFC ilmoitti kuitenkin toukokuussa 2022, ettei Kiina isännöi turnausta koronaviruspandemian aiheuttamien olosuhteiden vuoksi. Koska Kiina luopui isännöintioikeuksistaan, AFC suoritti toisen valintaprosessin. Neljä maata ilmoitti kiinnostuksensa kilpailun järjestämisestä: Australia, Indonesia, Qatar ja Etelä-Korea.
AFC ilmoitti 17. lokakuuta 2022, että Qatar isännöi vuoden 2023 turnauksen.
Pelipaikat

5. huhtikuuta 2023 AFC julisti turnauksen kahdeksan pelipaikkaa neljässä isäntäkaupungissa. 21. elokuuta 2023 AFC ilmoitti yhdessä järjestelykomitean kanssa, että avaus- ja loppuottelu pelataan Lusailin stadionilla.
| Al-Rayyan |
| --- | --- | --- | --- |
| Khalifan kansainvälinen stadion | Ahmad ibn Alin stadion | Kampusalueen stadion | Jassim ibn Hamadin stadion |
| Kapasiteetti: 45 857 | Kapasiteetti: 45 032 | Kapasiteetti: 44 667 | Kapasiteetti: 13 030 |

| Lusail |  Lusail Doha Al-Khawr Al-Wakra Al-Rayyan |  Lusail Doha Al-Khawr Al-Wakra Al-Rayyan | Al-Khawr |
| Lusailin stadion |  Lusail Doha Al-Khawr Al-Wakra Al-Rayyan |  Lusail Doha Al-Khawr Al-Wakra Al-Rayyan | Al-Baitin stadion |
| Kapasiteetti: 88 000 |  Lusail Doha Al-Khawr Al-Wakra Al-Rayyan |  Lusail Doha Al-Khawr Al-Wakra Al-Rayyan | Kapasiteetti: 68 895 |
|  |  Lusail Doha Al-Khawr Al-Wakra Al-Rayyan |  Lusail Doha Al-Khawr Al-Wakra Al-Rayyan |  |
| Doha | Doha | Al-Wakra |  |
| Al-Thumaman stadion | Abdullah ibn Khalifan stadion | Al-Janoubin stadion |  |
| Kapasiteetti: 44 400 | Kapasiteetti: 10 000 | Kapasiteetti: 44 325 |  |
Joukkueet

Lopputurnaukseen pääsi yhteensä 24 joukkuetta ja karsintoihin osallistuivat 46 AFC:n jäsenmaata.